ไซไคลซีน Cyclizine เป็นยาป้องกันการอาเจียนของนักบินอวกาศระหว่างที่เดินทางไปดวงจันทร์ ใช่หรือไม่
ใช่ ไซไคลซีน Cyclizine คือ ยาต้านสารฮีสตามีน Histamineยาแก้แพ้ ที่อยู่ในกลุ่ม H1-receptor antagonists ถูกพัฒนาโดยบริษัทยาอเมริกันที่มีชื่อว่า Burroughs Wellcome ปัจจุบันคือบริษัท GlaxoSmithKline ประวัติที่ทำให้ยานี้เป็นที่รู้จักทางคลินิก น่าจะเป็นเรื่องที่องค์การบริหารการบินและอวกาศแห่งชาติสหรัฐอเมริกาหรือนาซา National Aeronautics and Space Administration - NASA ใช้ยาไซไคลซีนเป็นยาป้องกันการอาเจียนของนักบินอวกาศระหว่างที่เดินทางไปดวงจันทร์ ยาไซไคลซีนถูกใช้ในหลายประเทศอย่างต่อเนื่องมาจนถึงปัจจุบัน 

คุณประโยชน์ทางคลินิกอื่นๆของยาไซไคลซีนได้แก่ ป้องกันอาการคลื่นไส้จากเมารถ-เมาเรือ บรรเทาอาการวิงเวียนหลังจากการผ่าตัดซึ่งมีผลมาจากยาสลบและยาแก้ปวดกลุ่ม Opioids ทั้งนี้ สามารถใช้ยาไซไคลซีนได้ทั้งที่เป็นยาเดี่ยวและผสมร่วมกับยาอื่น ซึ่งยาไซไคลซีน จะออกฤทธิ์ที่สมองจึงก่อให้มีอาการข้างเคียง ผลข้างเคียง คล้ายกับยาต้านฮิสตามีน Antihistamine drug ทั่วไปคือทำให้ง่วงนอน อนึ่ง เพื่อความปลอดภัย ก่อนการใช้ยาไซไคลซีน ผู้บริโภคควรเรียนรู้ข้อมูลเบื้องต้นบางประการของยานี้ เช่น ไม่ควรใช้กับผู้ที่แพ้ยาไซไคลซีน การใช้ยากับสตรีที่กำลังตั้งครรภ์ สตรีที่อยู่ในภาวะให้นมบุตร และในเด็กนิยามคำว่าเด็ก ควรต้องมีคำสั่ง จากแพทย์เท่านั้น ต้องระวังการขับขี่ยวดยานพาหนะและการทำงานกับเครื่องจักรขณะใช้ยานี้ด้วยยาไซไคลซีนมีฤทธิ์สงบประสาทจึงทำให้ง่วงนอน ระวังการใช้ยานี้กับผู้ที่มีประวัติเป็น โรคหืด โรคต้อหิน โรคต่อมลูกหมากโต ผู้ที่มีอาการปัสสาวะขัด ผู้ที่มีภาวะลำไส้อุดตัน การรับประทานยานี้พร้อมสุราเครื่องดื่มแอลกอฮอล์จะทำให้อาการข้างเคียงจากยานี้เกิดมากกว่าปกติ 

ทั้งนี้ รูปแบบยาแผนปัจจุบันของยานี้ที่พบมากและใช้กันบ่อยได้แก่ ยาชนิดรับประทาน ซึ่งตัวยาสามารถดูดซึมได้จากระบบทางเดินอาหาร และออกฤทธิ์ภายใน 2 ชั่วโมง ระยะเวลาของการออกฤทธิ์อยู่ได้นานประมาณ 4 ชั่วโมง ร่างกายต้องใช้เวลาประมาณ 20 ชั่วโมงในการกำจัดปริมาณยาครึ่งหนึ่งออกจากกระแสเลือด เราอาจไม่ค่อยพบเห็นการใช้ยานี้ในประเทศไทยมากนัก แต่ที่ต่างประเทศผู้บริโภคจะคุ้น เคยภายใต้ชื่อการค้าว่า Marezine Valoid และ Nausicalm อย่างไรก็ตามเพื่อความปลอดภัยของการใช้ยาควรต้องใช้ยานี้ภายใต้คำสั่งของแพทย์ผู้รักษาแต่เพียงผู้เดียว
12.อายุรศาสตร์ (อายุรศาสตร์) - Internal Medicine,17.เภสัชวิทยา Pharmacology